A **Federación Socialista Asturiana** (**FSA-PSOE**) é unha organización política de corte socialdemócrata que constitúe a federación asturiana do Partido Socialista Obrero Español.

Historia
--------

Tras a creación do PSOE o 2 de maio de 1879, iranse organizando grupos socialistas nas principais localidades asturianas. Desta maneira xorde en 1891 a agrupación local de Xixón, á que lle segue a de Oviedo en 1892, e as de Mieres e Sama de Langreo (Langreo) en 1897. Entre os anos 1899 e 1901, o socialismo arráigase en Asturias, celebrándose o 27 de xaneiro de 1901 no Centro Obreiro de Oviedo o Congreso fundacional da Federación Socialista Asturiana do Partido Socialista Obreiro Español (FSA-PSOE). Manuel Vigil Montoto é elixido presidente do primeiro Comité Provincial.

En 1934, a FSA formou parte da alianza obreira formalizada na UHP e estivo a favor do pacto subscrito entre o sindicato socialista UXT e a Confederación Rexional do Traballo de Asturias, León e Palencia da organización anarcosindicalista CNT. A UHP —á que se lle irían sumando logo outras organizacións obreiras— tivo unha importancia significativa na Revolución de 1934.

Durante a guerra civil, o socialista Belarmino Tomás presidirá o Consello Interprovincial de Asturias e León, transformado logo en Consello Soberano de Asturias e León.

Tras o franquismo e coa Transición Española, a FSA recobra protagonismo. Nesa época Felipe González dará un mitin no estadio de El Molinón de Xixón ao que asisten 25.000 persoas.

A FSA consegurirá alcanzar a Presidencia do Principado en 1983 con Pedro de Silva Cienfuegos-Jovellanos. En 1991 sucédelle Juan Luis Rodríguez-Vigil Rubio, quen tras presentar a dimisión polo escándalo do Petromocho será substituído por Antonio Trevín Lombán en 1993. Tras unha lexislatura na oposición, a FSA consegue en 1999 da man Vicente Álvarez Areces acceder de novo ao goberno autonómico, grazas en parte á inestabilidade xerada pola ruptura de Sergio Marqués co PP, fundando a URAS, en 1998. 

Tras os seis meses do goberno en minoría de Francisco Álvarez-Cascos, presidente por Foro Asturias, a FSA recuperou en 2012 a presidencia de Asturias con Javier Fernández Fernández. Foi reelixido nas eleccións de maio de 2015.

Javier Fernández, secretario xeral da FSA desde 2000 ata 2017, nun mitin en Mieres.
Na crise do PSOE do 2016, emerxeu un novo liderado na FSA-PSOE que desembocou no 32 congreso e a elección de Adrián Barbón como secretario xeral o 1 de outubro de 2017. O propio secretario xeral foi o cabeza de lista das eleccións autonómicas o 26 de maio de 2019, obtendo seis escanos máis que os obtidos por Javier Fernández en 2015. Adrián Barbón tomou posesión como Presidente do Principado de Asturias o 20 de xullo de 2019.

Resultados electorais
---------------------

#### Eleccións á Xunta Xeral

| Convocatoria | Votos | Escanos | Situación parlamentaria |
| --- | --- | --- | --- |
| 1983 | 293 320   | 51.96 % | 26 / 45 | Goberno |
| 1987 | 222 326 | 38.85 % | 20 / 45 | Goberno |
| 1991 | 218 193 | 41.02 % | 21 / 45 | Goberno |
| 1995 | 219 527 | 33.83 % | 17 / 45 | Oposición |
| 1999 | 284 972 | 46.00 % | 24 / 45 | Goberno |
| 2003 | 250 474 | 40.48 % | 22 / 45 | Goberno |
| 2007 | 252 201 | 42.04 % | 21 / 45 | Goberno |
| 2011 | 179 619 | 29.92 % | 15 / 45 | Oposición |
| 2012 | 161,154 | 32.01 % | 17 / 45 | Goberno |
| 2015 | 143,851 | 26.48 % | 14 / 45 | Goberno |
| 2019 | 185 422 | 35.25 % | 20 / 45 | Goberno |

Notas
-----

1. ↑  "Grupo Parlamentario Socialista". *Congreso dos Deputados*. Consultado o 30 de maio de 2019.
2. ↑  Olmos, Gonzalo (24 de outubro de 2017). "125 años de socialismo ovetense". *La Voz de Asturias*. Consultado o 18 de abril de 2020.
3. ↑  "Gijón- Es un hecho ya la organización en este punto de la Organización Socialista" (PDF). *El Socialista*. Madrid. 4 de decembro de 1981. p. 3. Consultado o 18 de abril de 2020.
4. ↑  "Mieres - Se ha constituido la Agrupación Socialista" (PDF). *El Socialista* (579) (Madrid). 6 de abril de 1897. p. 3. Consultado o 18 de abril de 2020.
5. ↑  "Mitín del PSOE en el Molinón: Felipe González "No renunciamos a nuestra raíces".". *El Comercio*. Gijón. 16 de maio de 1978. p. 11. Consultado o 19 de abril de 2020.
6. ↑  "El socialista Javier Fernández, nuevo presidente de Asturias". *20minutos*. 23 de maio de 2012. Consultado o 19 de abril de 2020.
7. ↑  "El socialista Javier Fernández, reelegido presidente de Asturias en la tercera votación". *Público*. 21 de xullo de 2015. Consultado o 19 de abril de 2020.
8. ↑  "Adrián Barbón, nuevo presidente del Principado". *La Voz de Asturias*. 15 de xullo de 2019. Consultado o 19 de abril de 2020.

Véxase tamén
------------

### Ligazóns externas

* Federación Socialista Asturiana-PSOE

|  |  |
| --- | --- |
| Control de autoridades | 
* Wd: Q3323457
* WorldCat
* VIAF: 155516064

 |